পুষ্পা: দ্য রাইজ

***পুষ্পা: দ্য রাইজ - পার্ট ১*** ২০২১ সালের একটি ভারতীয় তেলুগু ভাষার ক্রাইম অ্যাকশন থ্রিলার চলচ্চিত্র, যা রচনা ও পরিচালনা করেছেন সুকুমার। এতে মুখ্য চরিত্রে অল্লু অর্জুন, রশ্মিকা মন্দানা, ফাহাদ ফজিল, প্রকাশ রাজ ও জগপতি বাবু এবং পার্শ্ব চরিত্রে হরিশ উথামান, বেন্নেলা কিশোর এবং অনসূয়া ভরদ্বাজ অভিনয় করেছেন। এতে সঙ্গীতে সুর দিয়েছেন দেবী শ্রী প্রসাদ এবং চলচ্চিত্রটি মুত্তামশেট্টি মিডিয়ার সাথে মৈত্রী মুভি মেকার্সের অধীনে নির্মিত হয়েছে। ছবিটি একই সাথে তেলুগু, মালয়ালম, তামিল, কন্নড় এবং হিন্দি ভাষায় মুক্তিপ্রাপ্ত হয়েছিল।

ছবিটি বাণিজ্যিকভাবে সফল হয়েছিল, বক্স অফিসে ₹৩৫০-₹৩৭৩ কোটি আয় করে। চলচ্চিত্রটি ২০২১ সালে সর্বোচ্চ আয়কারী ভারতীয় চলচ্চিত্র হিসাবে আবির্ভূত হয় এবং সর্বকালের সর্বোচ্চ আয়কারী তেলুগু চলচ্চিত্রের মধ্যে স্থান করে নেয়। *[[পুষ্পা ২: দ্য রুল|পুষ্প ২: দ্য রুল]]* শিরোনামের একটি সিক্যুয়েল ২০২৩ সালের শেষের দিকে প্রযোজনা করা হয়েছিল যা ২০২৪ সালের ৫ ডিসেম্বর মুক্তি পেয়েছে।

## কাহিনী
পুষ্পা রাজ, একজন কুলি, যে লাল চন্দন চোরাচালানের সাথে জড়িত। লাল চন্দন একটি বিরল কাঠ যা শুধুমাত্র অন্ধ্র প্রদেশের চিত্তুর জেলার শেসাচালাম পাহাড়ে বড় হয়। একদিন ডিএসপি গোবিন্দাপ্পা সেই বনে অভিযান চালায়, পুষ্পা দক্ষতার সাথে মাল লুকিয়ে রাখে ও ডিএসপি চলে গেলে সেগুলি উদ্ধার করে আনে। এভাবে পুষ্পা তার নিয়োগকর্তা কোন্ডা রেড্ডির বিশ্বাস অর্জন করে। পুষ্পা লাল চন্দন কাঠ চোরাচালানের জন্য নতুন নতুন বুদ্ধি দিতে থাকে ও দ্রুত উপরের র‍্যাঙ্কে উঠে আসে। এভাবে পুষ্পা লাল চন্দন কাঠ চোরাচালান নেটওয়ার্কে কোন্ডা রেড্ডির অংশীদার হয়।

মঙ্গলম শ্রীনু, নির্দয় ব্যক্তি যিনি লাল চন্দন চোরাচালানের সিন্ডিকেট পরিচালনা করেন। একদিন তিনি তার স্টকের ২০০ টন মাল নিরাপদে রাখার দায়িত্ব দেন কোন্ডা রেড্ডিকে। কোন্ডা রেড্ডি তার ছোট ভাই জলি রেড্ডিকে অযোগ্য বলে মনে করে বিধায়, পুষ্পাকে সেই দায়িত্বটি দেন। গোবিন্দাপ্পা আচমকা অভিযান চালায় কিন্তু পুষ্পা সমস্ত কাঠ নদীতে ফেলে দেয় ও এগুলিকে বাজেয়াপ্ত হওয়ার হাত থেকে রক্ষা করে। এক পার্টিতে, পুষ্পা শুনতে পান যে শ্রীনু অনেক বেশি দামে কাঠ বিক্রি করলেও শ্রীনু তাদের কম টাকা দিচ্ছেন। পুষ্পা কোন্ডাকে শ্রীনুর কাছে তাদের ন্যায্য অংশ দাবি করতে বলেন তবে শ্রীনুর বিরুদ্ধে যাওয়া ঝুঁকিপূর্ণ বলে মনে হওয়ায় পিছু হটেন।

## অভিনয়ে
* অল্লু অর্জুন - পুষ্পারাজ
* রশ্মিকা মন্দানা - শ্রীভাল্লি
* ফাহাদ ফজিল - ভানওয়ার সিং শেখাওয়াত আইপিএস
* সুনীল - মঙ্গলাম শ্রীনু
* অনসূয়া ভরদ্বাজ - দক্ষ্যানি
* জগদীশ প্রতাপ বন্দরী - কেশব/মণ্ডেলু 
* রাও রমেশ - ভূমিরেড্ডি সিদ্দাপ্পা নাইডু
* ধনঞ্জয় - জোলি রেড্ডি 
* অজয় - মল্লেতি মোহন
* অজয় ঘোষ - কোন্ডা রেড্ডি
* শ্রীতেজ - পুষ্পারাজের সৎ ভাই
* শত্রু - গোবিন্দআপ্পা 
* শনমুখ - জাক্কা রেড্ডি
* পাবনি করণম - পুষ্পার ভাইজি
* মাইম গোপী - চেন্নাই মুরুগান 
* ব্রহ্মাজী - এসআই কুপ্পারাজ
* কল্পলতা - পর্বতআম্মা
* দয়ানন্দ রেড্ডি - মুনিরত্নম 
* রাজ তিরন্দাসু - মোগিলেসু
* রাজশেখর অনাঙ্গী - সুব্বু রেড্ডি
* প্রজ্বল দেবরাজ - ভুজঙ্গা
* দিব্যা শ্রীপদ - শ্রীভাল্লির বান্ধবী
* সামান্থা রুথ প্রভু - বার ড্যান্সার

## প্রযোজনা
### নির্মাণ
শুরুতে সুকুমার এই প্রকল্পটি মহেশ বাবুকে দিয়ে *এসএসএমবি ২৬* শিরোনামে ঘোষণা করেছিলেন। পরে দুজনের মধ্যে মতভেদের কারণে মহেশ অনিল রবিপুডির নির্দেশনায় তার পরবর্তী ছবি সারিলেরু নিকেব্বেরুতে স্বাক্ষর করে চলচ্চিত্রটি থেকে সরে আসেন। পরে সুকুমার স্ক্রিপ্টে ছোটখাটো পরিবর্তন করে অল্লু অর্জুনের সাথে প্রকল্পটি এগিয়ে যাওয়ার ঘোষণা দেন।

## বাজারজাতকরণ
২০২০ সালের ৪ এপ্রিল চলচ্চিত্রটির শিরোনাম *পুষ্পা* ঘোষিত হয়েছিল এবং *পুষ্পা রাজ* হিসাবে অল্লু অর্জুনের চেহারা ফার্স্ট লুক পোস্টারে প্রকাশ করা হয়েছিল।

## সংগীত
### তেলুগু

### তামিল সংস্করণ

### মালায়ালম সংস্করণ

### কন্নড় সংস্করণ

### হিন্দি সংস্করণ

## মুক্তি
ছবিটি মূলত ১৩ই আগস্ট ২০২১-এ স্বাধীনতা দিবসের প্রাক্কালে মুক্তি পাওয়ার কথা ছিল, তবে কোভিড-১৯ মহামারীর কারণে স্থগিত হয়ে গিয়েছিল। পুষ্পা: দ্য রাইজ ছবিটি নতুনভাবে ১৭ই ডিসেম্বর, ২০২১ এ মুক্তি পেয়েছে। 
## পুরস্কার

## সিক্যুয়েল

প্রথমে একটি একক চলচ্চিত্র হিসেবে পরিকল্পনা করা হলেও, পরবর্তীতে এটি দুটি অংশে মুক্তি দেওয়ার সিদ্ধান্ত নেওয়া হয়। এর দ্বিতীয় অংশ ''পুষ্পা ২: দ্য রুল'' শিরোনামে ৫ ডিসেম্বর ২০২৪ সালে মুক্তি পেয়েছে। মুক্তির পূর্বেই নির্মাতারা ঘোষণা করেছেন যে, এই সিরিজে একটি তৃতীয় অংশ থাকবে, যার নাম হবে *পুষ্পা ৩ : দ্য র‍্যাম্পেজ*। 

## তথ্যসূত্র

## বহিঃসংযোগ
* 

বিষয়শ্রেণী:২০২২-এর ভারতীয় চলচ্চিত্র
বিষয়শ্রেণী:অন্ধ্রপ্রদেশে ধারণকৃত চলচ্চিত্র
বিষয়শ্রেণী:তেলুগু ভাষার চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:তামিলনাড়ু পুলিশের কাল্পনিক চিত্রায়ণ
বিষয়শ্রেণী:রামোজি ফিল্ম সিটিতে ধারণকৃত চলচ্চিত্র
বিষয়শ্রেণী:সত্য ঘটনা অবলম্বনে মারপিটধর্মী চলচ্চিত্র
বিষয়শ্রেণী:২০২০-এর দশকের তেলুগু ভাষার চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:অন্ধ্রপ্রদেশ পুলিশের কাল্পনিক চিত্রায়ণ
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র প্রযোজনা
বিষয়শ্রেণী:ভারতে দুর্নীতি সম্পর্কে চলচ্চিত্র
বিষয়শ্রেণী:ভারতে সংঘবদ্ধ অপরাধ সম্পর্কে চলচ্চিত্র
বিষয়শ্রেণী:কুম্ভিলতা বিতর্কে জড়িত চলচ্চিত্র
বিষয়শ্রেণী:হায়দ্রাবাদ, ভারতে ধারণকৃত চলচ্চিত্র
বিষয়শ্রেণী:কেরলে ধারণকৃত চলচ্চিত্র
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:ভারতীয় অপরাধমূলক মারপিটধর্মী চলচ্চিত্র
বিষয়শ্রেণী:চালাকুড়িতে ধারণকৃত চলচ্চিত্র
বিষয়শ্রেণী:ত্রিশূরে ধারণকৃত চলচ্চিত্র
বিষয়শ্রেণী:রাজামুন্দ্রিতে ধারণকৃত চলচ্চিত্র
বিষয়শ্রেণী:অন্ধ্রপ্রদেশের পটভূমিতে চলচ্চিত্র
বিষয়শ্রেণী:ভারতীয় নব্য-নোয়ার চলচ্চিত্র